Nog 'n persoon sterf ná Vanderbijl-skietery | Maroela Media
Nog 'n persoon is dood toe 'n man Dinsdagaand in Vanderbijlpark met sy goudkleurige BMW X5 rondgery en op inwoners losgebrand het.
Maroela Media het vroeër berig Nathan Hebler (18) is dood ná hy en sy pa, Johan, buite die Slap Chips-winkel in Frikkie Meyer-boulevard geskiet is. Johan is gewond en Nathan is vermoedelik soveel as drie keer raakgeskiet. Nathan het later in 'n hospitaal aan sy beserings beswyk.
Shawn Herbst, woordvoerder van Netcare 911, het intussen gesê nog 'n volwasse man het beserings opgedoen toe die skieter hom omgery het.
Die skieter het egter vroeër in Duckhamstraat ook 'n skoot gevuur op twee mans. Een van dié mans, glo 'n karwag by Checkers, het Woensdagoggend ook in die hospitaal aan sy beserings beswyk.
Kapt. Kay Makhubela, polisiewoordvoerder in Gauteng, het gesê die aanvaller is later by 'n vulstasie in Sharpeville gekry waar hy sy eie lewe geneem het.
Dit is sooooo hartseer. Wat `n mooi seun en sy hele lewe voor hom gelê
Weet Maroela wie was die skieter???? Ons sit in spanning en wag om sy naam in die koerante te sien!Alle simpatie aan die familie en vriende van die slagoffers, Die skieter sal verantwoording in die hemel moet doen.